Prima țară din UE care anunţă că a atins imunitatea de turmă. Câte persoane s-au vaccinat.
Malta a vaccinat 70% din populaţia sa adultă cu cel puţin o doză de vaccin împotriva COVID-19. Malta a devenit prima ţară a Uniunii Europene care a obţinut aşa-numita imunitate de turmă. 42% din populaţia adultă a primit două doze.
Malta a vaccinat 70% din populaţia sa adultă cu cel puţin o doză de vaccin împotriva COVID-19, devenind prima ţară a Uniunii Europene care a obţinut aşa-numita imunitate de turmă, a declarat luni ministrul Sănătăţii Chris Fearne.Insula mediteraneană a avut în medie trei cazuri noi de virus în fiecare zi în ultima săptămână, rata de pozitivitate a testelor fiind la un nivel de sub 0,2%. Două cazuri noi au fost raportate luni, relatează Reuters."Vaccinurile sunt administrate cu o rată de un vaccin la cinci secunde", a declarat Fearne într-o conferinţă de presă.42% din populaţia adultă a primit două doze.Vaccinarea este deschisă în prezent tuturor locuitorilor Maltei cu vârsta peste 16 ani, iar Fearne a spus că şi copiii cu vârsta de 12 ani şi peste vor fi inoculaţi odată ce autorităţile medicale europene vor autoriza utilizare vaccinului pentru această grupă de vărstă.El a anunţat, de asemenea, că purtarea obligatorie a măştilor în aer liber va fi ridicată la 1 iulie pentru persoanele vaccinate, atât timp cât cazurile de infectare rămân scăzute.Autorităţile sanitare anunţaseră anterior că purtarea măştii nu va mai fi necesară pe plaje de la 1 iunie.Luni, restricţiile privind sălile de sport şi piscinele au fost ridicate, în timp ce programul restaurantelor a fost prelungit până la miezul nopţii. Anterior aceste trebuiau să închidă la ora 17:00.